钦定古今图书集成/方舆汇编/职方典/第1157卷 > 《襄阳歌》前人
## 钦定古今图书集成/方舆汇编/职方典/第1157卷 > 《襄阳歌》前人

“持节过樊城，南渡汉江曲。远自嶓冢来，遥望真如鸭
头绿。江干楼堞何峥嵘，壮哉快睹襄阳城。少年尝思
一游览，今朝始遂来经行。经行处处多遗迹，满目苍
然《悲思集》。后人游似前人游，古人忆是今人忆。郁郁
岘山翠，遥遥鹿门深。残碑人堕羊公泪，隐居谁识庞
公心。庞公一去已千古，尚有清风洒寰宇。茂林鸟宿
鱼潜渊，区区刘表焉得取。城南习家池，池水清涟漪。”
当日山公酩酊醉，风流未许他人知。更寻王粲宅，留
井岘山麓。铜瓶无复汲深寒，蔓草空馀复幽绿。悠悠
往事难具陈，高名浩想隆中人。出师二表鬼神泣，图
成八阵风雨频。乃知襄城土风好，由来英达何草草。
汉水东流岘首高，祇应配此名不了。